***ZAJEDNICA SPORTSKIH UDRUGA***

*ČAKOVCA*

40000 ČAKOVEC, Kralja Tomislava 15 ● 098/1619380 ● mb 2010445 ● cakovecsport@gmail.com ● www.zsucakovca.hr

**Z A P I S N I K S R E D O V N E S J E D N I C E S K U P Š T I N E**

 održane 28. lipnja 2023. godine s početkom u 19,00 sati u prostorijama Gradskih bazena Čakovec, Športska 2.

 Prisutno - 38 članica

* Članovi Nadzornog odbora Nikola Dolar i Mario Novak
* Predsjednik Gradsko vijeća Grada Čakovca Josip Varga

Predsjednik Anđelko Crnčec predložio je sljedeći:

**D N E V N I R E D**

1. Otvaranje Skupštine i izbor radnih tijela

a.) verifikacijske komisije

b.) zapisničara

c.) ovjerovjeritelji zapisnika

1. Donošenje Odluke o brisanju iz članstava (Konjički klub Zrinski, Streljački klub Omladinac Mačkovec, Šahovsko društvo Međimurje, Udruga sportske rekreacije EXTREMA, Klub navijačica Livi, Karate klub Mabuni, Ženski nogometni klub Katarina Zrinski )
2. Donošenje Odluke o primanju u članstvo u Zajednici (Udruga sportske rekreacije Sport za sve Žiškovec)
3. Podnošenje i razmatranje Izvješća Zajednice za 2022. godinu

a.) Izvješće o radu Zajednice u 2022. godini

b.) Izvješće o financijskom poslovanju Zajednice u 2022. godini

c.) Izvješće Nadzornog odbora za 2022. godinu

1. Donošenje novog Statuta Zajednice
2. Ostala pitanja

 **Dnevni red prihvaćen je jednoglasno.**

**Ad. 1.**

 U radna tijela predloženi su:

a) u verifikacijsku komisiju: Miodrag Novosel, Slobodan Vejnović, Kruno Posavec

b) za zapisničara: Tomica Jakopec

c) za ovjerovjeritelje zapisnika: Goran Kolarić, Simona Tošić

 Predložena radna tijela za Skupštinu jednoglasno su prihvaćena.

 Verifikacijska komisija u sastavu Miodrag Novosel, Slobodan Vejnović i Kruno Posavec jednoglasno je utvrdila uvidom u evidenciju prisutnosti da je od 80 člana Skupštine, Sjednici Zajednice Skupštini prisutno je 38 članova. Obzirom da time nije ostvaren kvorum, predsjednik Crnčec je predložio, da se ne čeka pola sata prema Statutu, kako bi jedna trećina prisutnih činila kvorum. Odluka Skupštine da se nastavi sa Sjednicom je prihvaćena jednoglasno. Izvješće komisije predano je radnom predsjedništvu i uvrštava se kao prilog zapisnika sjednici Skupštine.

**Ad. 2.**

 **Predsjednik Crnčec** je otvorio točku rekavši da navedene udruge ili nisu u mandatu ili nisu aktivne (nisu sudjelovale na sjednicama Skupštine) te je stoga predloženo da se brišu iz članstva Zajednice.

 **Odluka je prihvaćena jednoglasno.**

**Ad. 3.**

 Predsjednik Crnčec je rekao da Udruga sportske rekreacije Sport za sve Žiškovec zadovoljava sve formalne uvjete za primanje u članstvo Zajednice te da će Zajednica nakon brisanja navedenih udruga te primanja u članstvo USR Sport za sve Žiškovec imati 74 člana.

 **Odluka je prihvaćena jednoglasno.**

**Ad. 4.**

 Predsjednik Crnčec je naglasio da su svi materijali bili poslani prije Sjednice i objavljeni javno na internetskim stranicama Zajednice. Ukratko je naglasio najvažnije stvari iz Izvješća o radu Zajednice u 2022. godini. Od Izbora najsportaša Grada Čakovca, te brojnih provedenih projekata, prije svega tradicionalnog projekta „Svaki tjedan sport jedan“ te zimskih kampova. Također, dodao je da su dva kombi vozila u vlasništvu Zajednice i u 2022. godini bila maksimalno iskorištena od strane klubova, što im je sigurno olakšalo odlazak na natjecanja i pripreme.

 Dodao je da je Zajednica početkom 2022. godine provela Javni poziv za potpore projektima i programima, na osnovu kojeg je Grad prenio sredstva Zajednici u iznosu od 3.391.239 kuna, a koja su raspoređena 1.962.169 kuna dato za redovnu djelatnost i stručni rad trenera, poslovanje Zajednice, stipendiju vrhunskih sportaša i sportske kampove. Za financiranje posebnih programa u sportu izdvojeno je 187.270 kuna, a za sufinanciranje sportskih manifestacija 235.100 kuna. Vrhunski sport i masovnost su sufinancirani s 540.600 kuna, a za projekt olimpijskog ciklusa isplaćeno je 200.000 kuna, dok je sport u mjesnoj samoupravi sufinanciran sa 792.738 kuna, te je u 2022. godini isplaćeno još 12.200 kuna za projekte Europskog grada sporta.

Što se financijskog izvještaja tiče, predsjednik Crnčec je rekao da su ukupni primici Zajednice bili 4.154.544 kune, dok su rashodi Zajednice bili 4.153.276 kuna što znači da je ostvaren višak prihoda u prošloj godini u iznosu od 1.267 kn.

 Izvješće Nadzornog odbora predstavio je **Nikola Dolar**. Pregledom dokumentacije utvrđeno je da je Izvršni odbor Zajednice redovito održavao sjednice na kojima su sudjelovali članovi Nadzornog odbora. Također, dodao je da su uz to održane i dvije Skupštine Zajednice. Članovi Nadzornog odbora pratili su rad Izvršnog odbora i usklađenost njihovih odluka sa Statutom Zajednice i postojećim pravilnicima Zajednice. Zajednica je održala nekoliko manifestacija od kojih je svakako najveća „Svaki tjedan, sport jedan“, a uz to je pružala pomoć i suradnju članicama Zajednice, kao i sa službama Grada Čakovca, HOO-a i sl. Nadzorni odbor potvrđuje vjerodostojnost izvješća Izvršnog odbora Zajednice, u kojima se navode ukupni primici i rashodi Zajednice.

 Nakon predstavljenih Izvješća, predsjednik Crnčec je otvorio diskusiju o istima. **Josip Varga** obratio se članovima Skupštine u ime gradskog vijeća Grada Čakovca te gradonačelnice Ljerke Cividini. U svom je govoru naglasio važnost postojanja ovakve Zajednice koja je u mnogočemu pomogla sportskim udrugama s područja Grada Čakovca te je svima poželio uspješan rad i puno sportskih uspjeha.

 Nakon toga je predsjednik Crnčec dao izvješća na glasanje. **Sva izvješća prihvaćena su jednoglasno.**

**Ad. 5.**

 Predsjednik Crnčec prezentirao je izmjene Statuta Zajednice koje se prvenstveno donose zbog usklađivanja s novim Zakonom o sportu. Dodao je da nema nekih bitnih izmjena koje bi utjecale na rad same Zajednice, te da se većinom radi o preformulaciji i promjeni postojećih odredbi. Naglasio je da je možda najvažnije od svega dio koji se odnosi na to da članovi Skupštine, predsjednik, član Izvršnog odbora i sl. ne može biti osoba s kaznenom prijavom ili kažnjavani. Napomenuo je da nekih suštinskih promjena nema. Istaknuo je kako za usvajanje statuta je potrebna većina svih članova, što znači 37 glasova za. Nakon toga otvorio je raspravu o ovoj točki.

Poslije kratke rasprave dao je odluku na glasanje. **Odluka o donošenju novog Statuta Zajednice donesena je jednoglasno.**

**Ad. 6.**

 Pod točkom razno za nitko se nije javio za riječ te je predsjednik Crnčec nakon toga zatvorio Skupštinu.

Sjednica je završila u 19;42 sati.

Prilozi:

1. Izvještaj o radu i financijsko izvješće za 2023.
2. Izvještaj Nadzornog odbora
3. Odluka o brisanju iz članstva
4. Odluka o primanju u članstvu USR Sport za sve Žiškovec
5. Statut Zajednice sportskih udruga Čakovca

 **Zapisničar : Ovjerovjeritelji zapisnika:**

MP

**\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **(Tomica Jakopec) (Goran Kolarić)**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **(Simona Tošić)**